《题棠泉图寿棠泉郑公》
明代·佘翔

嘉树郁繁阴，玉泉流不舍。中有栖迟人，抱瓮灌梧槚。

伊昔际明栖，亦既五其马。钟鼎岂不荣，所贵和者寡。

耆旧伟衣冠，文章超风雅。介寿及春阳，花下进杯斝。

绮席露为浆，雕盘龙作鲊。神游孤射山，道契襄城野。

荧荧南极星，永锡兹纯嘏。

作者简介：福建莆田人，字宗汉，号凤台。嘉靖三十七年进士。任全椒知县。与御史议事意见相左，即拂衣罢去，放游山水以终。工诗，有《薜荔园诗稿》及《文草》。